Diari Oficial de la Generalitat Valenciana


Sumari del DOGV 5099, del 23-09-2005 (2005/10557)

Informació pública del programa per al desenvolupament de l'actuació integrada de la unitat d'execució Montgó-11 del Pla General d'Ordenació Urbana de Xàbia.
-------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/10594


Organisme emissor
:   Notaria de Luis Aparicio Marbán

Tipus de document
:   Anunci

Informació pública del programa per al desenvolupament de l'actuació integrada de la unitat d'execució Montgó-11 del Pla General d'Ordenació Urbana de Xàbia. [2005/F10326]
  
Luis Aparicio Marbán, notari del Col·legi de València, districte de Dénia, amb residència a Xàbia, dóna fe:
  
Que la mercantil Eurocondal, SA, amb CIF A-03068384 i domicili social al carrer del Montgó, número 9, de Xàbia (Alacant), representada per Juan Soler Pardo, amb DNI 79887611-Y, m'ha requerit per a la protocol·lització de l'alternativa tècnica, el projecte de reparcel·lació, el projecte d'urbanització, acompanyat del corresponent estudi bàsic de seguretat i salut en el treball, i els annexos al projecte d'urbanització (projecte d'instal·lació i muntatge d'un CT de 250 kVA, projecte de línia subterrània de mitja tensió 20 kV, projecte de xarxa subterrània d'energia elèctrica en BT, projecte d'instal·lació elèctrica per a enllumenat públic i projecte de xarxa de canalitzacions subterrànies per a telefonia) de la unitat d'execució Montgó-11 a Xàbia, així com el document d'expropiació i el projecte d'obres d'urbanització per a la connexió de la UE Montgó-11 amb el carrer de la Carrasca, conforme a les especificacions del programa d'actuació integrada que val de base per a la seua adjudicació, d'acord amb el procediment de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I per mitjà d'este edicte, es fa constar:
  
3. L'objecte i característiques essencials de la iniciativa tècnica.
  
Programa per al desenvolupament de l'actuació integrada de la unitat d'execució de SUE Montgó-11 (d'una superfície bruta de 44.238 m²), acompanyat dels corresponents projecte de reparcel·lació, projecte d'urbanització, estudi bàsic de seguretat i salut i projectes annexos (projecte d'instal·lació i muntatge d'un CT de 250 kVA, projecte de línia subterrània de mitja tensió 20 kV, projecte de xarxa subterrània d'energia elèctrica en BT, projecte d'instal·lació elèctrica per a enllumenat públic i projecte de xarxa de canalitzacions subterrànies per a Telefonia), així com el document d'expropiació i el projecte de obres d'urbanització per a la connexió de la UE Montgó-11 amb el carrer de la Carrasca, a fi de definir les característiques bàsiques i la realització de les obres d'urbanització de la dita unitat.
  
2. La notaria on estan depositats els documents està situada al carrer de l'Historiador Chabàs, número 1-1r, de Xàbia (Alacant).
  
3. L'exemplar depositat a l'Ajuntament de Xàbia, situat a la plaça de l'Església, número 4, s'identifica com a programa d'actuació integrada de la UE Montgó-11 del Pla General d'Ordenació Urbana de Xàbia.
  
4. L'advertència que dins del termini de 20 dies, comptats des de la publicació de l'últim anunci, qualsevol persona podrà comparéixer a la dita notaria per a obtindre còpia de l'acta o l'exhibició d'esta.
  
5. La possibilitat de consultar a l'Ajuntament de Xàbia les actuacions derivades de la documentació depositada i la de presentar, per a la incorporació a aquella, tant al·legacions com alternatives tècniques que pretenguen competir amb la que s'exposa, així com, quan pertoque, proposicions juridicoeconòmiques per a l'execució d'estes.
  
6. Les proposicions juridicoeconòmiques es presentaran durant els cinc dies següents al venciment del termini indicat anteriorment.
  
7. Estos terminis quedaran prorrogats, per 20 dies addicionals si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això per un import no inferior a l'1% del cost previst de les obres d'urbanització. L'acte d'obertura de pliques tindrà lloc el següent dia hàbil a la conclusió del termini per a presentar-les.
  
I perquè tinga els efectes oportuns, lliure este edicte.